آلمانییالی گنجلر آذربایجان تویوندا «باغداگول» ماهنیسینین صدالاری آلتیندا رقص ائدیبلر.
آخار. آذ خبر وئریر کی، بو بارهده آلمانییادا یاشایان هموطنیمیز یاقوب بابالار فیسبوک صحیفهسینده ویدئو پایلاشیب. او، آلمان گنجلرینین آذربایجانلی طلبه یولداشلارینین تویوندا ایشتیراک ائتدیینی بیلدیریب:
«بو گون آذربایجان تویوندا آلمانلار «باغداگول» اوینادیلار. اما داها ماراقلیسی بو دئییل. دوستوموزون اوغلونون تویونا ۳۰-دان چوخ آلمان گنجی گلمیشدی. هامیسی بوردا آلی تحصیل، مهندیس دیپلومو آلمیش اؤولادلاریمیزین طلبه دوستلاری، ایش یولداشلاری ایدی. آذربایجان اوچون خاریجده بوندان گؤزل دیاسپور فعالیتی اولا بیلرمی؟ گؤزل نمونهدیر. بیز یاشادیغیمیز اؤلکهلرین خالقلاری ایله بئله دوست اولمالیییق».
azb_Arab azb_Arab azb_Arab